Zeleno srce kuca za nas

 Ja sam vjeverica Slavonka. Živim u prekrasnoj šumi. Bogata je žirevima koje spremam za zimu.

 Jednoga dana primijetila sam da mojih žireva ima sve manje. Mislim da bi za to mogli biti krivi ljudi. Sigurna sam da su znali da ja prije zimskog sna uvijek zakopam žireve.

Jedne noći dok sam spavala u svom deblu, probudio me glasan pucketavi zvuk. Provirila sam i ugledala ljude kako lome grane mog najdražeg hrasta. Kad su pokupili žireve, krenuli su dalje kroz šumu. Moj prijatelj zečić Mrkvić, koji je tu noć prespavao kod mene u deblu, također se probudio i bio jako uplašen. Kad se smirio, odlučili smo pratiti ljude.

Ljudi su nosili žireve na tržnicu. Mrkvić i ja ušuljali smo se kroz prozor neke zgrade i vidjeli djevojčicu i dječaka kako pakiraju žireve u vreće. Ugledali su nas i pitali zašto smo došli tako blizu ljudi. Objasnili smo im.

Djeca su objašnjavala odraslima da bi životinje u šumi mogle umrijeti od gladi. Odrasli ih nisu odmah poslušali, ali ni djeca nisu odustajala. Odrasli su konačno shvatili da ako nestane životinja, nestat će i šume. Ljudi su vratili žireve.

 Ispričali su se životinjama i rekli da je šuma zeleno srce koje kuca za nas. Nakon toga Mrkvić i ja smo cijeli dan zasluženo odmarali i grijali se na suncu.

**Ime i prezime učenika:** Dora Jurčević

**Razred:** 2.c

**Ime i prezime učitelja-voditelja:** Mirna Pavić

**Naziv i adresa škole:** OŠ Ivana Gorana Kovačića

 Hrvatskih žrtava 11

 32100 Vinkovci

**e-mail adresu:** **ured@os-igkovacica-vk.skole.hr**

**Broj telefona:** 032/ 332 390

**Faks škole:** 337 027